East Kilbride

East Kilbride (Skotsk gælisk: Cille Bhrìghde an Ear) er en by (town) i regionen South Lanarkshire i Skottland. Den ligger omtrent 13 kilometer sørøst for Glasgow. Den er den største byen i South Lanarkshire og var utpekt som Skottlands første planlagte by den 6. mai 1947. Området ligger på en høyde på sørsiden av Cathkin Braes, og omgitt av elven White Cart i vest og elven Rotten Calder i øst, sistnevnte flyter nordover og går sammen med elven Clyde i nærheten av Cambuslang. Dette området var tidligere stedet for den lille landsbyen East Kilbride før byutviklingen umiddelbart etter den andre verdenskrig.

I henhold til folketellingen i 2011 hadde byen en befolkning på 74 396 innbyggere, beregnet til 75 020 i 2014.«East Kilbride (South Lanarkshire)», City Population

East Kilbride har sitt navn fra den irske helgenen Bride eller Brigid av Kildare som 500-tallet grunnla en kloster for nonner og munker i Kildare, og klosterorden ble introdusert i Skottland senere. Første ledd «Kil» i Kilbride kommer fra gæliske call eller cill, som betyr en religiøs celle.«Last name: Kilbride», Surnamedb Landsbyens røtter går langt tilbake og dens opprinnelse var antagelig kirkelig, slik navnet antyder.«History of East Kilbride», Eastkilbride.org Dagens kirke for helgenen, den katolske St Bride's Church, ble bygget mellom 1957 og 1964. Den er lokalisert nær byens sentrum og i sin karakteristiske form som terning er den en av de mest gjenkjennbare bygninger i East Kilbride.«St Bride's East Kilbride», Sbek

 Referanser 

 Eksterne lenker 

 Interaktive bilder av East Kilbride
 East Kilbride Thistle Football Club

Kategori:Byer i South Lanarkshire